Покровская Магдалина Петровна

Магдалина Петровна Покровская (1901—1980) — совет бактериологы. Медицина фәндәре докторы, РСФСР-ҙың атҡаҙанған фән эшмәкәре (1970). Беренсе булып чумаға ҡаршы тере вакцина булдыра һәм үҙендә һынап ҡарай (1934).

 Биографияһы 
Покровская Магдалина Петровна 1901 йылдың 4 авгусында хәҙерге Һарытау өлкәһенең Балашов районына ҡараған Киселевка ауылында уҡытыусы ғаиләһендә тыуғанhttps://dontimes.news/silnee-smerti-istoriya-sovetskogo-bakteriologa-magdaliny-pokrovskoj/«Сильнее смерти» — история советского бактериолога Магдалины Покровской.  
1923 йылда Һарытау медицина институтын тамамлайhttps://dontimes.news/silnee-smerti-istoriya-sovetskogo-bakteriologa-magdaliny-pokrovskoj/«Сильнее смерти» — история советского бактериолога Магдалины Покровской. 1934—1952 йылдарҙа Ставрополь чумаға ҡаршы станцияла эшләйИстория, микробиология лабораторияһын етәкләй. Станция Кавказ һәм Кавказ аръяғы чумаға ҡаршы фәнни-тикшеренеү институтына үҙгәртеп ҡоролғасСтановление и развитие Ставропольского научно-исследовательского противочумного института , 1952—1953 йылдарҙа фәнни эштәр буйынса директор урынбаҫары вазифаһын биләй. Туляремия буйынса бер нисә хеҙмәт, шул иҫәптән кешеләрҙә һәм хайуандарҙа ауырыуҙы диагностикалау буйынса инструкция баҫтыра (1940, бер нисә тапҡыр яңынан баҫтырып сығарыла).

Бөйөк Ватан һуғышы ваҡытында хәрби медицина мәсьәләләре менән шөғөлләнә, табиптар өсөн «Цитология раневого экссудата как показатель процесса заживления раны» (1942, М. С. Макаров менән авторҙашлыҡта) ҡулланмаһын яҙа, шулай уҡ яраны бактериофагтар менән дезинфекциялау мөмкинлеген тикшереү менән шөғөлләнәAnna Kuchment. The Forgotten Cure: The Past and Future of Phage Therapy — Springer, 2011. — P. 54.. 1942 йылда Ставрополде фашист ғәскәрҙәренә тапшырыу алдынан ғына, туляремияға ҡаршы вакциналар эшләү менән бәйле материалдарҙы эвакуациялау өсөн унда әйләнеп ҡайтаГ. Каменева. Вузовская интеллигенция Северного Кавказа в годы Великой Отечественной войны // Педагогическая наука и практика — региону: Материалы X региональной научно-практической конференции. — Ставрополь: Изд-во СГПИ, 2008. — С. 207..

Үҙенең фәнни эшмәкәрлегендә вакциналар эшләүгә айырым иғтибар бүлә. 1936 йылда совет киң матбуғаты иғтибарын Покровскаяның чумаға ҡаршы вакцина эшләү буйынса тәжрибәләре йәлеп итә, уның барышында ул вакцинаны үҙ-үҙендә һынау үткәрәШ. Нюренберг. Победители чумы // «Смена», № 283, Июль 1936.. Был тарих 1939 йылда Камерный театр ҡуйған Петр Жаткин һәм Герман Вечораның «Үлемдән көслөрәк» исемле пьесаһының нигеҙендә ята. Прототибы Покровская булған Марина Страхова ролен Алиса Коонен башҡараКоонен А. Страницы жизни. — М.: Искусство, 1985. — С. 366..

Покровская Магдалина Петровнаның ире паразитолог И. Г. Иоффе (Иоффа).

 Бүләктәре 
- Хеҙмәт Ҡыҙыл Байраҡ ордены,

- Ҡыҙыл Йондоҙ ордены,

- «Бөйөк Ватан һуғышында маҡтаулы хеҙмәте өсөн» миҙалы.

 Шулай уҡ ҡарағыҙ 
 Противочумная служба России

 Иҫкәрмәләр 

 Әҙәбиәт 
 Александр Шаров. Против смерти. — Минск: Госиздат БССР, 1962. — С. 189—200, 208—213.
 Журнал «Пионер», 1936, № 6, с. 106—107.
Категория:Медицина фәндәре докторҙары
Категория:Һарытау медицина университетын тамамлаусылар
Категория:РСФСР-ҙың атҡаҙанған фән эшмәкәрҙәре
Категория:«1941–1945 йылдарҙағы Бөйөк Ватан һуғышындағы фиҙакәр хеҙмәте өсөн» миҙалы менән наградланыусылар
Категория:Ҡыҙыл Йондоҙ ордены кавалерҙары
Категория:Хеҙмәт Ҡыҙыл Байраҡ ордены кавалерҙары
Категория:1980 йылда вафат булғандар
Категория:1901 йылда тыуғандар
Категория:Википедия:Статьи с переопределением значения из Викиданных